《过集湖德济庙用赵尉廉留题韵示周钦夫程彦游》
宋代·王之道

秋阳汎汎流清晖，帆腹不张旗脚垂。
灵祠输奂湖之麋，水天一色成玻瓈。
西轩爽垲高不危，凭栏下瞰群山卑。
鬼神亮我心无欺，风涛纵险夫何疑。
区区奔走劳驱驰，和光未免世俗随。
相逢一笑聊伸眉，明朝掺袂还东之。
萧曹有节未见奇，往往樵牧相鄙夷。
吾生倾否会有时，穷愁过眼无足悲。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。